HU
L 16/2
Az Európai Unió Hivatalos Lapja
2023.1.18.
(5)
Az Unióban rendszeresen sor kerül röpgalamb-bemutatókra.
Ezeken olyan galambokat gyűjtenek össze, amelyek több tagállamból érkezhetnek, és amelyeket a tartóik ketrecekben szállítanak a rendezvény helyszínére a származási létesítményekből, ahol általában tartják őket.
A madarakat bemutató repülések céljából szabadon engedik, majd a galambok visszatérnek a ketreceikbe, amelyekben visszaviszik őket a származási létesítményükbe.
Ezek a rendezvények ezért a ragadozó madarak számára szervezett kiállításokkal egyenértékű kiállításnak tekinthetők.
A 67. cikket ezért módosítani kell a ragadozó madarak röptetéses vadászati kiállításaira vonatkozó követelmények valamennyi egyenértékű kiállítástípusra történő kiterjesztése, valamint az ilyen rendezvényeke irányuló vagy onnan kiinduló mozgatásra vonatkozó feltételek meghatározása érdekében.
(6)
Továbbá az (EU) 2020/688 felhatalmazáson alapuló rendelet 71. cikke értelmében a felelős személyek csak abban az esetben mozgathatnak fogságban tartott madarakat másik tagállamba, ha azokat a származási tagállam illetékes hatósága által kiállított állategészségügyi bizonyítvány kíséri.
Az említett cikk az ilyen kötelezettségtől való bizonyos eltérésekről is rendelkezik.
Tekintettel a 67. cikk módosításaira, ezeket a változásokat a 71. cikk (2) és (3) bekezdésében előírt eltérésekben is figyelembe kell venni.
A 71. cikket ezért ennek megfelelően módosítani kell.
(7)
Az (EU) 2020/688 felhatalmazáson alapuló rendelet 81. cikkének (2) bekezdése meghatározza a fogságban tartott madarakat kísérő állategészségügyi bizonyítványok tartalmára vonatkozó részleteket.
Tekintettel a 67. cikkbe e rendelettel bevezetett azon lehetőségre, hogy a származási tagállamban található, egyetlen nyilvántartásba vett létesítményben összegyűjtött, fogságban tartott madarakat mozgassanak, helyénvaló meghatározni az ebben az esetben betartandó követelményeket.
A 81. cikk (2) bekezdését ezért ennek megfelelően módosítani kell.
(8)
Az (EU) 2020/688 felhatalmazáson alapuló rendelet 91. cikke részletezi az illetékes hatóságnak az állategészségügyi bizonyítványok kiállításával kapcsolatos felelősségét, és az említett cikk (1) bekezdésének e) pontja meghatározza a fogságban tartott madarakra vonatkozó különös rendelkezéseket.
Ezeket a rendelkezéseket ki kell egészíteni az abban az esetben elvégzendő azonossági és fizikai ellenőrzések, valamint okmányellenőrzések előírása érdekében, amikor egy másik tagállamban kiállításra szánt, fogságban tartott madarakat bizonyítvány kiadása célból ideiglenesen egy létesítményben gyűjtenek össze és tartanak.
A 91. cikket ezért ennek megfelelően módosítani kell.
(9)
Az (EU) 2020/688 rendeletet ezért módosítani kell,
ELFOGADTA EZT A RENDELETET:
1. cikk Az (EU) 2020/688 felhatalmazáson alapuló rendelet a következőképpen módosul: 1.
A 67. cikk helyébe a következő szöveg lép: „67. cikk A kiállításra szánt, fogságban tartott madarak mozgatására vonatkozó követelmények (1) Felelős személyek csak abban az esetben mozgathatnak fogságban tartott madarakat egy másik tagállamban rendezett kiállításra, ha az említett állatok megfelelnek az 59. cikkben meghatározott feltételeknek.
(2) Egy másik tagállamban rendezett kiállításra történő mozgatás előtt egy tagállam felelős személyei az alábbi feltételek mellett gyűjthetnek össze fogságban tartott madarakat az ugyanazon tagállamban található, egyetlen nyilvántartásba vett létesítményben: a) a fogságban tartott madarak legfeljebb 12 órán keresztül tartózkodnak az adott létesítményben; b) a gyűjtés időpontjában a létesítményben csak az adott kiállításra szánt, fogságban tartott madarakat tartják; c) a létesítményben összegyűjtött, fogságban tartott madarak közvetlenül olyan nyilvántartásba vett vagy engedélyezett létesítményekből érkeznek, amelyekben folyamatosan tartják őket, és amelyekben a szóban forgó madarak tekintetében teljesülnek az 59. cikkben meghatározott feltételek.